bavarian-nlp/barwiki-20250901 huggingface dataset:
Chavo Guerrero

Da Salvador Guerrero IV (* 20. Oktoba 1970 in El Paso, Texas) is bessa bekaunt ois Chavo Guerrero, Jr. Er is a Mitglied vo da bekauntn mexikanischn Guerrero Wrestlingfamilie. Ea ist aktiva Wrestler in da WWE und hoaßt doat Chavo Guerrero
Sei im November 2005 verstorbener Onkö Eddie Guerrero hod zu de bekauntestn WWE Wrestla gheat.
im Herbst 2007 is a wegn Vadocht auf Doping 30 Tog suspendiert wordn. Iatzt mödt a sie oba wieda mit guadn Leistungen zruck, am 21.01.2008 hod a mid Hilfe vom Edge an CM Punk an ECW-Titel abnehmen kinna und bei WrestleMania 24 hod a sein Titl wieda valorn.
*2x WWE Cruiserweight Championship 
*1x WCW World Tag Team Championship (midn Corporal Cajun)
*1x ECW Championship
*4x WWE Cruiserweight Championship
*2x WWE Tag Team Championship (midn Eddie Guerrero)
Titl.
Wrestling Observer Newsletter awards
"Tag Team vom Joar 2002" midm Eddie Guerrero
Boarisches Hauptstaatsarchiv

Des Boarisches Hauptstaatsarchiv, hochdeitsch "Bayerisches Hauptstaatsarchiv" is des greßte boarische Staatsarchiv und aufgrund vo da langa staatlichen Existenz vo Bayern aa oans vo de wichtigstn Archive in Eiropa. Ois Zentralarchiv umfassts Akten vom ehemaligen Herzogtum, am Kurfürstntum und am Kinireich wia aa vom heitigen Freistaat Bayern. Es wern de Unterlagen (z. B. Urkundn, Aktn, Kartn und Pläne) vo da Vawoitung vo de fias gesamte Staatsgebiet zuständigen Behörden und Eirichtunga vo Bayern vom Aufkemma vo da Schriftlichkeit in da Vawoitung bis heit aufbewahrt. Vorgängea war des "Keniglich Boarische Allgemeine Reichsarchiv", des 1921 in Bayerisches Hauptstaatsarchiv umbenennt worn is.
Bestände.
De Bestände vom Boarischen Hauptstaatsarchiv in da Schönfeldstraß 5-11 in Minga san zua Zeit üba 3,5 Millionen Ar­chi­valieneiheitn mit in ebba 47.000 lafade Meta (lfm). Sie umfassn im oan­zel­n:
Des Boarische Hauptstaatsarchiv gliedert si in de finf nachfolgendn Abteilunga
Fia de ehemaligen Rentmeisterämta Minga und Burghausen und staatliche Mittel- und Unterbehörden sowia Grichte im Regierungsbeziak Obabayern is des benachbarte Staatsarchiv München zuaständig.
Fia weiterne boarische Staatsarchive schaug aa unta: 
Staatsarchiv Amberg, Staatsarchiv Augsburg, Staatsarchiv Bamberg, Staatsarchiv Coburg , Staatsarchiv Landshut, Staatsarchiv Nürnberg und Staatsarchiv Würzburg.
Hormus

D'Insl Hormus (peasisch: , DMG: "Hormuz") is a koage Föisninsl im Peasischn Goif, 18 Kilometer östli vu da Insel Qeshm und 16 Kilometer südli vum iranischn Festlaund. Hormus is 42 Quadratkilometa groß, da hechste Punkt liegt auf 186 Meta. De Insl is fost so rund wia a Kroas und liegt in da Stroßn vu Hormus, de wos jo ane vu de wichtigstn Meerengen vu unsara Wöid is. Hormus und de Provinz Hormozgan, zu dea de Insl gheat, san beide nochm "Ahura Mazda", da wichtigstn Figur im Zoroastrismus, benannt woan.
Vu 1515 bis 1622 is Hormus unta poatugiesischa Herrschoft gwen und dozumois woa an da Noadküstn vu da Insl ans vu de ollawichtigstn Haundlszentren vu da arabischn Gegnd und ane vu de reichstn Haundlsstätte vu da Eadn, nämlich de gleichnaumige Stod Hormus. Daun oba hod da peasische Schah Abbas da Große d'Insl eaobat und nochhant is des Haundlszentrum vafoin und Hormus hot oag vü an Bedeitung valoan. An de glaunzvolle Zeit unta de Poatugiesn, in dera bis zu viazgtausnd Leid auf deara klan Insl glebt hom, earinnat de anzige sengswerte Soch auf da Insl, de poatugiesische Festung.
Heit lem so um de dreitausnd Leid auf da Insl und de san volle Wäsch aufs Festlaund augwiesn, weils nämli auf Hormus ka Trinkwossa gem duat. S'Schmuggin vu Zigrettn ind Vareinigtn Arabischn Emirate und da Obbau vum Roteisnstoa, dens auf da Insl gibt und den ma in da Pharmaindustrie braucht, san de wichtigstn Wiatschoftszweige vu Hormus.
Uetersen

Uetersen is a Stod in Deitschland. Uetersen liegt an da Pinnau. In Uetersen wohnan 17.865 (2006) Leid. Übaregionale Bedeutung hot de Stod duch ihr Rosarium. De easchte urkundliche Erwähnung vo Uetersen stammt aus'mm Jahre 1234, in einer Urkunde vom Ritter Heinrich II von Barmstede.
Umbria (Wrack)

D'Umbria is a Schiffswrack im Rodn Mea. D'Umbria is 1911 in Hamburg ois "Bahia Blanca" fertiggstöid woan und woa bis ind 20a-Joa in Argentinien in Eisotz. 1935 hod d'italienische Regierung as Schiff gkauft, umbnaunnt und zu am Truppenschiff umbaut.
Ois Schiff vu da italienischn Marine is de Umbria daun im Juni 1940 untagaunga, oiso während am Zweitn Wöidkriag, kuaz nochdem d'Italiena indn Kriag eitretn han. D'Umbria woa am Weg noch Kalkutta, is oba beim Sueskanal in a Kontrolle vu da Royal Navy kemma. Nochhant iss vu britische Schiffe vafoigt woan, bis daun aa da Kapitän gneißt hod, dass Italien indn Kriag eitretn is. Daun nämli hod a sufuat vaaunlosst, dass d'Umbria vasenkt wiad. De hod nämli 360.000 Bomben, Gländefoazeig, Gschütz und sunstige Kriagsgeräte an Bord ghobt.
Heid liegt de Umbria in ana Tiafn vu maximal 36 Meta in sudanesische Gwässa und is vu Bur Sudan aus leicht zum Erreicha. Ia gschützte Log - s'Wingate-Riff schützts nämli voa da Strömung und voa de Tidenhübe - hods mögli gmocht, dass si d'Umbria im Lauf vu de Joazehnte in a Paradies fia Taucha vawaundlt hod: Vaschiedene Schwämme, Fisch und aundare Meeresviecha hom si in da Umbria noch und noch augsiedlt. De untaschiadlichn Entwücklungsstufn hod da Hans Hass dokumentian kina; heid siacht ma fost am ganzn Wrack de untaschiadlichstn Bewohna, sogau in da Lodung und in de tiefn Decks.
Vachadorf

Vachadorf (amtli: Vachendorf) is a Gmoa im obaboarischen Landkroas Traunstoa. Mit Bergn is Vachadorf in oana Verwoitungsgmoaschaft drinnad.
Eadkunde.
Vachadorf liegt in da Planungsregion Sidostobabayern im Cheamgau.
Do gibts zwoa Gemarkunga: Hoslach und Vachadorf.
Vachadorf liegt zwischn Traunstoa und Bergn und zwischn Erlstätt und Siagsdorf. De nächste Autoboh is de A8 vo Minga af Soizburg. Da nächste Bohnhof is Traunstoa oda Bergn.
Einwohnaentwicklung.
1970 homs afm Gebiet von da Gmoa 980 und 1987 1.481 Lait zejd. 2000 nacha 1.729 und 2014 1.833 Leit.
Politik.
1. Burgamoasta is seit 2008 da Schroll Rainer vo da SPD. 
2. Burgamoasta is da Huber Sepp vo da UW. 
3. Burgamoasta is da Schroll Andi 
vo de "Freien Wählern".
Buidung.
Stand 2014:
KUKA

D'Firma KUKA aus Augschburg im Freistaat Bayern is oana vô de füandn Robota-Heaschteller auf da Wèild. 2016 ham de Chinesn fast oi Aktien vom KUKA kaft.
Gschicht.
Da Firmensitz vô dene liegt vô Anfang o in Augsburg, wo KUKA 1898 gründet woarn is. Da Name KUKA kimmt vô "Keller und Knappich Augsburg". Scho 1973 hod KUKA den easchtn Industrierobota mit sechs elektromechanisch andriebanan Axsen überhaupts heagstöit, der hod FAMULUS ghoassen.
Übas Untanehmen.
De KUKA AG (frira IWKA AG) is an da Börsn in Frankfurt.
Ungfäa 13.000 Leit arbeitn bei d'KUKA auf da ganzn Wèild, davo 4.000 für de Robota (Hochdeitsch: Industrieroboter oder Roboter), und nomoi 5.000 füarn Anlagenbau. De hamand im Joar 2016 ungfäa 3 Milliarden Euro Umsatz gmocht.
Heid wern de KUKA Robota bei General Motors, Chrysler, Ford, Porsche, BMW, Audi, Mercedes-Benz, Volkswagen, Ferrari, Harley-Davidson oda Boeing, Siemens, IKEA, Swarovski, Nestle, Budweiser, Coca-Cola, Paulaner und so weida gnutzt.
Jerusalem

Jerusalem (hebräisch: / Jeruschalajim, , „de Heilige“, oidgriachisch , lateinisch: Hierosolyma) is mit 933,113 Eihwohna (2012) de Haptstod vom Stoot Israel. Jerusalem liegt in de "Judäischen Berg" zwischn am Middlmeea und am Doaden Meer. In da Stod is da Sitz vom Presidentn und aa vo da Knesset wia a am oberstn Gricht und da Exekutive.
Gschicht.
Jerusalem is oane vo de oidesten Städt vo da Welt: easchte Erwähnungen gehn auf des 19. Joahundat v. Kr. zruck. De Bibel sogt, dass da Kini David Jerusalem um des Joa 997 v. Kr. erobert hot und zum politischn und religiösn Mittelpunkt vom Kenigreich Israel gmacht hot. Unta remischa Herrschaft is der vo Herodes ausgstattete zwoate Tempe im Joa 70 n. Kr. am End vom Jüdischn Kriag durch an Titus zeaschtört worn. 638 ham de Araber im Zug vo da islamischen Expansion de Stod erobert. Nach der christlichn Eroberung vo Jerusalem ham Kreizritter des Kinireich Jerusalem errichtet. 1187 hats da Saladin (arabisch "Salah ad-Din Yusuf ibn Ayub") zruck erobert. 1516 is Jerusalem zum Vawoitungssitz vo am osmanischn Sandschak (Regierungsbeziak) worn. Am 9. Dezemba 1917 is de Stod von britische Truppn bsetzt worn. Bei da Grindung vo Israel 1948 is de Stod hart umkämpft gwen und war dann bis 1967 teilt.
Des Spannungsverhältnis zwischn da Antike und da Moderne is in dera Stod mit ihra multikulturelln und multiethnischn Bevökarung bsunders sichtbar. De Altstod is vo a Mauer umgem und hot vier Teile: des jüdische, christliche, armenische und muslimische Viertel. Da politische Status vo da Stod is bis heit international umstrittn. Des betrifft bsunders des 1967 vo de Israelis eroberte Ost-Jerusalem, des wichtige Heiligtüma vo de drei groußn, monotheistischn Weltreligiona beherbergt.
Kuitua und Sengswiadigkeitn.
Bauwerk.
De Oidstod vo Jerusalem is 1981 zum UNESCO-Wödeabe da Menschheit erklärt worn. Wichtige christliche Stättn san de auf de Grundmauern vo a Basilika aus'm 4. Joahundert erbaute Grabeskira und de Via Dolorosa. De circa 400 Meta lange, vo de Judn „Westliche Mauer“ ghoaßne Klagemaua is a Teil vo da Stützmaua vo dem Plateau, auf dem da grouße Tempe vom Herodes dem Groußn gstandn is. Wichtige muslimische Bauwerk auf dem Tempeberg san da Felsndom und de al-Aqsa-Moschee.
Museen.
De wichtigstn Museen in Jerusalem san des Israel Museum mit am "„Schrein vom Buach“," des Rockefeller Museum fia Archäologie, de Holocaustgedenkstättn Jad waSchem, as Naturhistorische Museum und as Bazabel-Museum fia Volkskunst und Folklore.
Buidung.
Zu de bekanntern Buidungseirichtunga in da Stod ghern de 1918 eröffnete Hebräische Universität vo Jerusalem, de 1959 gründte Israelische Akademie, des Planetarium, as Zionistische Zentralarchiv, de Gulbenkian-Bibliothek und de Jüdische National- und Universitätsbibliothek.
Dziecinów (Powiat Otwocki)

Dziecinów is a Doaf in da Gmoa Sobienie-Jeziory im Powiat Otwocki in da Woiwodschoft Masowien, Poin. 
As Doaf liegt 5 km neadli vom Hauptoat vo da Gmoa und uma 15 km siidle vo da Kroasstod Otwock an da Weixl. Es is 6 Quadratkilometa grouß und hod 700 Eihwohna.
Ploahfejd

 
Ploahfejd (óder aa: "Ploahfëd", iwerregiónoi aa: "Plainfëd", deitsch: "Plainfeld") is a Gmoand an Bezirk Soizburg Umgewung (Flochgau) an Soizburger Lånd in Ésterreich mid 1.243 Eihwóner (2020).
Geógrafie.
D'Gmoand ligt an Flochgau an Soizburger Lånd 12 km éstlé voh da Stod Soizburg.
Ortstei.
Ortstei voh da Gmoand han:
Gschicht.
1154 is d' erste Nénnung vam Ort durch'n „Engelschalkus von Pluginveld“ dafoigt. Da Turm voh da 1798 aufbauden Kirer is schoh 1800 wiader eihgstirtzt. 1891 is's Vikariat Ploahfëd zur Pfoarn dahóm worn.
Pólitik.
Da Burgermoaster is da Gånzenhuawer Wóifgång ("Wolfgang Ganzenhuber") voh da ÖVP.
Kuitua

Unta Kuitua (dt.: Kultur) vastähd ma noch da Definizion van Edward Tylor an Komplex aus Wissn, Glaamsvoastejunga, Kunst, Morajaffossung, Recht, Braich und olle ondan Fähigkeitn und Sittn, wo da Mensch ois Midglied vo ra Gsejschoft nutzn duad.
As Woat Kuitua kimmd van Lateinischn: "cultura", wos easchtamoi Pfleg van Keapa, und bsundas van Geist, ghoassn hod. Spada is's aa af de Landwiatschoft (Agrikuitua) ausgweidd worn.
Buidnde Kunst

Buidnde Kunst guit im deitschn Sprochraum seidm friahn 19. Joarhundat ois Sammebezeichnung fia Baukunst, Buidhauarei, Molarei, Grafik und as Kunstgewerbe. Zua buidndn Kunst ned dazuazejht wern de darstejndn Künste (Theata, Tanz, Fuimkunst), d'Literatua und d'Musik.
Mit den neichn Medien und da Weitung vum Kunstbegriff im 20. Joarhundat san oba de Grenzn zwischn dene klassischn Kategorien inzwischn oft fliassnd und es kimmt heiffig zu Ibaschneidunga.
Grenland

Grenland oda Grönland (af Grenländisch: Kalaallit Nunaat – „Land vo de Menschn“, denisch: Grønland [] – „Greanland“) is de greißte Insl vo da Wöd und mea wia sechsmoi sou grouß wia Deitschland. Geografisch gseng wiads zu Nordamerika zöhd, politisch is s a autonoma Bstondtei vom Kenigreich Denemark. Seid 1979 hod Grenland an Autonomie Status("hjemmestyreloven") ois a Nation innahoib vom Kenigreich Dänemark, seid 1985 is Grenland koa Mitglied nimma vo da EU. Grenland is innenpolitisch voi unobhängig, wiad owa bei außnpolitische Sochan, scho vo Denemark vatretn. Grenland is a Mitgliad vo da NATO.
Eadkund.
Grenland gähd vo 59°46' neadlicha Broadn (Kap Farvel) bis 83°40' neadlicha Broadn (Kaffeklubben-Insl), es is 2650 km loung und bis 1000 km broad. De Noadkistn vo Grenland is mid 710 km Obstond de am Noadpoi am näxtn glegne gräßane Londmassn.
Es san neta 341.700 km² vo da Grenländischn Flächn eisfrei, des san neta 15,7 % (zum Vagleich: d Flächn vo Deitschland betrogt 357.340 km²).
De Eisdeckn vo Grönland schmüzd deazeit vui schnöla ois in de Vorjoa. Seid 2004 um jährlich 240 km³. Des is a Vuifochs gengiwa de Joa davoa.
Klima.
In Grenland gibds a polars und a subpolars Klima, des an da Westküstn duachn Grenlandstrom gmüdat wiad. De Temparatua aufm Inlondeis hod a absoluts Temparatuaminimum vo -70 °C; im Summa kimmts bis an de 0 °C heran. De Kistnstroafn, an da Westkistn, bis 150 km broad, und olle vorglogatn Insln san eisfrei und hom a Tundrenvegetation, de wos noch Noadn hi owa stoak onimmd.
De Viecha in Grenland.
Grenland hod a recht a oatenreiche Fauna; Amphibien und Reptilien lem doat owa olladings ned.
Da bekontaste Vatreta vo de grenländischn Viecha is da Eisbär (Polarbär). Es zwoatgräßte Viech auf Grönland is da Moschusochs vo dem gibds doat um de 4000 Viecha. Aussadem gibds a nu Renviecha, Polawoif, Polafux, Hermelin, Polahosn und Lemming.
Im Wossa rund um Grenland gibts aa an Haufn Mearesviecha, wia an Haufn Fiischoatn und vaschiedne Woifisch.
Bevejkarung.
20 % vo da Bevejkarung san außahoib vom Land aufd Wöd kema. 88 % san Grenlända. De Bevejkarungszoi bleibd konstant. 98 % vo da Bevejkarung san protestantisch.
Politik.
Grenland is demokratisch vafosst. Es Parlament (Landsting) wiad olle via Joa gwöd. Grenland is duach zwoa direkt gwöhde Obgeordnete im dänischn Parlament vatretn.
Neiche religiöse Bewegung

Den Begriff Neiche religiöse Bewegung nemmt ma ois wertfreie Bezeichnung fia gwisse religiöse Gruppn hea, wei Ausdrück wia Sektn oda ähnlichs ois gschert vastandn wern. Dea Begriff ko vaschiedn definiat wern.
Definitionskriterien.
Typische Kriterien fia neiche religiöse Bewegungen san:
Ned olle vo dene Kriterien treffn auf jede neireligiöse Bewegung zua. Zum identifiziern vo sora neichn religiösn Bewegung ois soiche is koans vo dene Kriterien 
notwendig oder hireichnd.
Irland

Irland (irisch: Éire [], engl.: Ireland) is a Inslstoot af da Insl Irland. Er grenzd im Noadn ons Vaoanigte Kinireich (Provinz Noadirland) und is im Ostn vo da Irischn See und im Westn und Sidn vom Atlantik umgem. Irland is seit 1973 Midglied vo da Eiropäischn Union. A Groußtei vo da Bevejkarung bekennd se zum remisch-katholischn Glaum.
Geografie.
Im Innan bstehd de Insl iwawiegnd aus Ebenen, de wo aussn vo higligm Gebiet eihgschlossn san. Da gresste Fluss is da Shannon, dea wo vo Noadn noch Sidn valaffd. Ea is 370 km long. In dena Ebenen lieng zoihreiche Seen. Da hechste Beag is da "Carrantuohill" mid 1041 Meta, dea wo im Sidwestn vo da Insl in de Macgillicuddy’s Reeks liegd. Im Land gibds aa an Haffa Nationoiparks.
Zuagroaste

Zuagroaste san Leit, de wo ned aus Bayern oda Estreich stamma und in a boarische Region ziang. Leit aus Bayern oda Estreich, de wo in a andane boarische Region ziang san Zuazogne.
Zuagroaste miassn si längare Zeid in Bayern oda Estreich niedalossn. Pendla, Touristn und Bsuacha san koane Zuagroastn.
Landkroas Arrdeng

Da Landkroas Arrdeng (amtli: Landkreis Erding) is im Noadostn vo Obabayern. Im Noadostn grenzt a an Landkroas Landshuad oo, im Ostn on an Landkroas Muihdorf am Inn, im Sidn on an Landkroas Ebersberg und im Westn on an Landkroas Minga und on an Landkroas Freising.
Da Landkroas zejt zua Region Oidbayern. In dera Gengad wead boarisch gredt.
Wiesbodn

Wiesbodn (amtli: Wiesbaden) is de Landeshaptstod vom deitschn Land Hessn und mit seine 15 Thermai- und Mineraiquejn oana vo de ejtastn Kuroat vo Eiropa.
Wiesbodn gheat aa zu dena zehn Obazentren vo Hessn und zejd wia Frankfurt am Main, Mainz und Darmstadt zua de Keanstädd vom Rhein-Main-Gebiet.
Gschicht.
In remischa Zeit hods afm Bodn vo da heitign Innenstod a Siedlung gebm, wo 121 untam Nama "Aquae Mattiacorum" easchtmois gnennt wead (lateinisch: „"De Wossa vo de Mattiaker"“). Da Nama beziagt si af de domois osessign chattischn Stamm vo de Mattiaka. Aquae Mattiacorum wor Haptoat vo da "Civitas Mattiacorum". 828/830 wead da Nama "Wisibada" zum easchtn Moi gnennt.
Siegestor

Des Siegestor is a Triumphbogn in Minga.
Es liegt ebba oan Kilometa neadlich vo da Feldherrnhalle, wo d Ludwigsstross aufhert und d Leopoldstross afangt. Deswegn is s Siegestor a d Grenz zwischen de zwoa Mingara Stodviertl Maxvorstod und Schwabing.
Ludwig I. hod 1840 seim Architekten Friedrich von Gärtner gsogt, dass er an Triumphbogn, so oan wia an Konstantinsbogn z Rom plana soid. Der Bogn soi dann sei Prachtstross, d Ludwigstross, beendn, de wo mit da Feldherrnhalle ofangt. Gwidmet soid der Triumphbogn dem Boarischn Heer sei.
Des Siegestor is 1843 bis 1852 baut woadn. Weil da Friedrich von Gärtner 1850 gstorbn is, hod sei Schüler Eduard Metzger d Oabat weidagmocht.
1958 is s Tor wieda aufbaut woadn, weils im Zwoatn Weltkrieg ganz sche wos abgriagt hod – a da Südseitn is oba bewusst voeinfacht woadn.
Corbeta Uruguay

Corbeta Uruguay is a Außnpostn vum argentinischn Militäa auf de "Südlichn Sandwichinseln" gwen. De Basis is 1976 bei "Port Faraday" auf da "Morrell-Insl" errichtet woan, und zwoa auf Befehl vu da dozumolign Militärjunta vu Argentinien, de wos daduach ian Aunspruch auf de britischn Territorien im Südatlantik deitlich mochn hod woin. De Basis is daunn 1978 vu de Britn entdeckt woan, oba ma hod bis 1982 vasuacht, a diplomatische Lösung duachiz'drucka.
Corbeta Uruguay is bis zum 20. Juni 1982, im letztn Tog vum "Falklandkriag", unta argentinischa Vawoitung blim. Nochdem d'britische Armee de Falkland-Inseln wieda unta ia Kontrolle brocht hod, homs a Kaumpftruppm noch "Süd-Thule" gschickt, damit de duatige Präsenz vu de Argentinia beendet wiad. Nochdem si d'argentinische Garnison ergem hod, is s'gaunze Personal aus Port Faraday oozong woan und de Stazion is bis zua Zastörung vu da "Royal Navy" im Dezemba 1982 unbemaunnt blim. Im Valauf vu dera Akzion hom de Leid mitkriagt, dass da "Union Jack" am Fahnenmast vu da Garnison durch d'Flaggn vu Argentinien ersetzt woan is.
Da Naum vu dera Stazion erinnat an d'Korvettn "Uruguay", mit dea 1903 da "Otto Nordenskjöld" und seine Leid vu da antarktischn Hoibinsl in da Nähe vu da heidign "Esperanza-Basis" grettet woan is. Des Schiff findt ma heid in "Puerto Madero", wos oisMuseumsschiff heagnumma wiad.
Anthony Rowley

Da Anthony Robert Rowley (* 22dn Juli 1953 in Skipton, Yorkshire) is a britischa Schbrochwissnschoftla und Dialektfoascha dea heit Brofessa fia Geamanistik auf da Ludwig-Maximilians-Univeasidet z Minga is. Ea hod fü iwa d'boarischn Dialekt gfoascht und gschrim und is a da Schef fu da Mundoatfoaschungskomission fu da Boarischn Wissnschoftlichn Akademi.
Sai Lem.
Nochdem a in Skipton in da Schui woa is a 1971 zan schdudian noch Reading gaunga. Doat hod a daun 1975 a sein Betschela (B.A.) an da University of Reading gmocht. Fu 1975 bis 1977 is a ois Ausdauschschdudent noch Rengschbuag kema und is doat zan easchdn Moi gscheit min Boarischn in Kondakt kema. Fu Rengschbuag hod a schbeda noch Bairait gwegslt und hod doatn 1981 sein Dokda ("Doctor philologiae") gmocht. Im 87ga Joa hod a habilitiad und is Brofessa in Bairait woan, wo a bis ins 88ga aini a untaricht hod.
Im 1988ga Joa is a daun in Minga Schef fu da Mundoatfoaschungskomission fu da Boarischn Wissnschoftlichn Akademi woan, de unta aundam a s'Boarische Weatabuach (BWB) aussa gibt, fu dem dawai owa eascht a boa Tei feati han. Said deara Zeid hod da Rowley Anthony fü wissnschoftliche Oawatn iwa de faschidanen Variantn fum Boarischn gmocht und iwa sei Foaschung an Haufn Biacha und Artikl gschrim. Ea intressiad si dabai ned neta fia de Dialekt fum Boarischn, de in Bayern gret wean, sondan a fia de boarischn Schbrochinsln in Noaditalien, bsondas fia s'Feaschdolarische ("Bersntolerisch", ital.: "mòcheno").
Da Rowley Anthony is obwoi a eigentli aus Englaund kimt und Boarisch eascht ois Fremdschbroch gleand hod, heit oana fu de wichdigsdn Expeatn wos as Boarische bedrift. Ea fadrit an pragmatischn und modeanen Zuagaung wos in Schdönweat fum Dialekt und da Definizion fu Schbroch betrift und güt ois Föadara fum Boarischn. In da Zeid seit dem ea da Schef fu da Mundoatkomission fu da Boarischn Wissnschoftlichn Akademi woan is, hod des Inschdidut owa a nix zan Ausbau fun Boarischn oda zum Entwükin fu ana einheitlichn Kodifiziarung baidrong, sondan siagt si ois rain wissnschoftliche, blos beobochdende Foaschungseinrichtung, de a blos auf Hochdeitsch und ned auf Boarisch publiziad. In Estareich is des owa mim Insdidut fia Estareichische Dialekt- und Naumenslexika (Dinamlex) ned fü aundas.
In am Artikl iwa d'Wikipedia auf Boarisch in da deitschn Dogeszeidung "Die Welt" hod da Anthony Rowley a boa kritische Sochan iwa des Brojekt do gsogt, nemli:
Mid deara Aussog hod a auf da oan Seitn ned gauns unrecht ghobt, aundaraseits hods domois grod amoi 800 Artikl gem, fu denen nu ned recht fü woan.
Jordanes

Da Jordanes (auf Lodain "Iordanis" gschrim) woa a ostremischa Geleata, Beaumta und Gschichtsschreiwa im 6tn Joahundat. Fu eam han zwoa Biacha iwalifat, de a wichdige Beleg fia d'Gschichtsfoaschung fu deara Zeid han. Ea zitiad a aundane römische Text, de owa dailwais ned bis heit eahoidn han und desweng is da Jordanes oft d'oanzige Beleg de ma haum. Bsondas intressant fia d'heitige Foaschung is sei Buach "Getica" iwa de Gschicht fu de Gotn, in dea a zan easchdn Moi schriftlich de Bajuwarn augfiad wean.
Grod des Buach is owa fu faschidane Seitn ois zwaifihofde Beleg bezaichnet woan, foa oim wai da Jordanes söwa schreibt, das a de Sochan de do drin schdengan, ned söwa dalebt hod, sondan fu am ödan Buach fum Cassiodorus ogschrim hod.
Sai Lem.
Fum Jordanes seim Lem is uns ned fü bekaunt. Ea is woaschainli iagend wo am Balkan auf d'wöd kema und hod neman Lodain fu seina Zeid a nu Grichisch kina. Aus seine Biacha woas ma a, das a Kondakt zu da senatoarischn Owaschicht fum OstremischnReich ghobt hod. Befoar a seine bekauntn Biacha gschrim hod, woar a Sekretea ("notarius") fu Gunthigis Baza, am hochraungign ostremischnGenaral, dea "Magister militum per Traciam" woa, oiso Milideafawoita fu Trakien, da Region de glai nöadlich fu Konstantinopl woa, doat umara wo heit Bulgarien is.
Ea söwa woa fu gotischa Obschdaumung und schau sei Grosfota woa Notarius bai am barbarischn Födaratn, nemli fum Candac, Aunfiara fu de Alanen. De haum si gemainsaum mid Skirn und aundane Grupn unta Duldung fum ostremischnKaisa an da untan Deana augsidlt.
Da Jordanes schreibt an oana Schdöö "... "das a foa seina Konveatiarung ned bsondas gebildet woa". Ma woas owa ned genau wos a mid Konveatiarung moand. Es is unwoaschainli das a fum Haidntum zan Kristndum iwadretn is, sondan fü woaschainlicha is, das a wia de maisdn aundan Gotn foahea arianischa Grist woa und schbeda katholisch woan is. De Gotn san nemli schau im 4tn Joahundat fum Wulfila zan Arianismus missioniad woan, de a s'Neiche Desdament in s'Gotische iwasezt hod.
Es kintad owa a sei das da Jordanes mid Konveatiarung moand, das a Mönch woan is und in a boa Manuskript gsogt, das a Bischof woa und sogoa Bischof fu Ravenna gwen sei soid. In de iwalifatn Beleg fu Ravenna is owa koa Bischof Jordanes aufglist. Auf jedn Foi hod da Jordanes am End fu seim Lem de Getica nu featig gschrim und is iagendwaun noch 552 gschdoam. Des woas ma, wai a in seina Gotngschicht schreibt, das in Konstantinopl 9 Joa dafoa a Pestepidemi woa und de muas umara 546 gwen sei.
D'Getica.
Da Jordanes hod zwoa wichdige Biacha gschrim. Des easchde woa a Gschicht iwa Rom ("Romana"), de a am Vigilius gwidmet hod. Des Buach enthoit zwoa a a boa intressante Infoamazionen, owa wiakli bekaunt is sei zwoats Buach iwa d'Gschicht fu de Gotn, de "Getica". Des Buach wiad a maunchmoi "De origine actibusque Getarum"" gnend, des is owa a Naum dea eascht im 19tn Joahundat dafia eafundn woan is.